Páncélosfejlesztések a 2030-as években

A cikk a különböző magyarországi frakciók által a háború után kifejlesztett páncélozott harcjárműveket veszi górcső alá.

Típusleírás
2029-ben tervezték meg ezt a könnyű, ún. lovassági harckocsit Nyírszalka számára, amely 2030-ban rendszeresítette is. A típus kiválóan kiegészíti az államalakulat lovassági egységeit, képes azoknak tűztámogatást nyújtani és velük tartani akár támadásban, akár visszavonulásban.

Változatok
Mivel az alváz erősebb szerkezetű lett a vártnál, így kiváló alapot adott különféle változatok kialakítására. Ezek a következők:
 * 2031M Futrinka A és B: önjáró aknavető. Az alaptípus tornyát leszerelték, és a toronygyűrűre egy forgatható aknavetőt szereltek be. A tüzelőállás körül egy 10 mm-es védőpáncélzat kapott helyet, azonban ez hátul és felül nyitott. A két alváltozat a beszerelt aknavető típusában különbözik.
 * 2032M Szarvasbogár: a Szöcske parancsnoki változata. Kinézetre azonos vele, de a nehézgéppuska helyett egy fából esztergált álgéppuska van, s belső helyén egy nagyobb teljesítményű rádió kapott helyet. 2033 közepén az addigra legyártott 40 db Szöcskéből 8-at alakítottak át ilyen változatra.
 * 2032M Kérész: a Szöcske nehézgéppuska helyett lángszóróval felszerelt változata. A harctéri tapasztalatok miatt az összes ilyen harckocsit visszaalakították az alapváltozatra.
 * Molnárka tervezet (később 2034M Molnárka): kétéltű harckocsi. Fegyverzete azonos az alapváltozatéval, de teljesen vízhatlanított, oldalán két ledobható ponton és hátulján két csónakmotor található. A 02-es sorszámú prototípus átépítésével keletkezett.
 * Lótücsök tervezet: önjáró tüzérségi löveg. A Szöcske lecsupaszított, motoros alvázára ráépített 122 mm-es M-30 tarackot kapja fő fegyvernek. A tervek szerint csak a lövegállásban látják el leszerelhető páncélzatával, mely a frontrészen akár az 50 mm-t is eléri. Egyetlen fából készült, életnagyságú modell készült.
 * Lódarázs tervezet (később 2035M Lódarázs): önjáró rakéta-sorozatvető. Az eredeti harckocsiból a páncélozott törzset tartotta meg, kiegészítve egy 2*8-as, 205 mm-es rakétavető-állvánnyal. A rakéták nem irányítottak. Csak álló helyzetből, a járművön kívülről indíthatók. 2033 végéig csak tervrajzokon.

2033 végéig csak a 2030M Szöcske (36 db, ebből 4 db átadva a Feltiszai Kozák Hetmanátusnak), a 2031M Futrinka (8 db) és a 2032M Szarvasbogár (8 db) került rendszeresítésre.
 * Szitakötő tervezet (később 2035M Szitakötő): a SzaHaSz által kifejlesztett biodízel-motoros repülőgépek alkotta fenyegetés ellen létrehozott mobil légvédelmi jármű. A típust a 2031M Futrinkából alakították át, fő fegyverzetét három 14,5 mm-es KPV nehézgéppuska adja.

Az alaptípus adatai
Gyártási adatok: Általános tulajdonságok: Dimenziók: Páncélzat és fegyverzet: Meghajtás és menettulajdonságok: Rendszeresítők: Nyírszalka, Hetmanátus.
 * Gyártási időszak: 2029-tól folyamatosan.
 * Gyártási darabszám: két prototípus + 44 db sorozatgyártott példány (2033 decemberig).
 * Személyzet: 3 fő (parancsnok, lövegkezelő, vezető).
 * Hossz: 4,6 m.
 * Szélesség: 2,2 m.
 * Magasság: 1,9 m.
 * Tömeg: 9,8 t.
 * Páncélzat: 25/20/12/10/5 mm (törzs front-/torony front-/oldal-/hátsó-/tető- és fenékpáncél). Felszerelhető egy 5 mm vastag kiegészítő oldalpáncél.
 * Fegyverzet: 1 db beépített 14,5 mm KPV nehézgéppuska, 1 db 7,62 mm PK géppuska a torony tetején. A személyzet minden tagja rendelkezik géppisztollyal.
 * Meghajtás: ~ 300 lóerő teljesítményű bio-dízelmotor.
 * Felfüggesztés: Christie-féle.
 * Hatótávolság: 150 km.
 * Végsebesség: közúton 65 km/h, terepen 45 km/h.

Előzmények
A 2030-ban tervezett, 2033 decemberében még építés alatt álló, nehéz jász páncélvonat fedőneve.

Mivel a Kaganátus területén igen jó állapotban megmaradt a vasúthálózat, a hadsereg, hogy megoldja a páncélozott járművek hiányát, két páncélvonat legyártásáról döntött. A járműpár páncélzatát és nehézfegyverzetét a kardosi csatában megsemmisült harckocsikból kívánták beszerezni, azonban az odaszállítás és a páncélacél megmunkálása is nehézségekbe ütközött. 2033-ra csak az első szerelvény készült el, nagyjából 70%-ban. A második szerelvényt decemberig nem kezdték el.

A vonat tervezett felépítése
Mivel a páncélvonat még nem készült el, további adatok nem megállapíthatóak.
 * 2 db Ks típusú pőrekocsi.
 * 1 db Habis típusú fedett teherkocsi. Erősen páncélozott. Az orrban egy D-10T2Sz típusú, fele hosszra lefűrészelt csövű, 100 mm-es harckocsi-ágyú kapott helyet. Az oldalajtók helyére egy-egy géppuska-fészket szereltek be.
 * 1 db Gabs típusú fedett teherkocsi. Páncélozott. A tetőn egy géppuska-állás. A vonatot védő egyik lövészosztagot szállítja.
 * 1 db páncélozott gőzmozdony. A háború után gyártották, kifejezetten a páncélvonat igényeihez alakítva.
 * 1 db Gbgs típusú fedett teherkocsi. Erősen páncélozott, parancsnoki állássá alakítva.
 * 1 db MÁV M62 "Szergej" dízelmozdony. Páncélozott. Bio-dízel üzemű, csak a gőzmozdony kiesésekor használandó.
 * 1 db Gabs típusú fedett teherkocsi. Páncélozott. A tetőn egy géppuska-állás. A vonatot védő másik lövészosztagot szállítja.
 * 1 db Habis típusú fedett teherkocsi. Erősen páncélozott. A vagon hátuljában egy D-10T2Sz típusú, fele hosszra lefűrészelt csövű, 100 mm-es harckocsi-ágyú kapott helyet. Az oldalajtók helyére egy-egy géppuska-fészket szereltek be.

34-es típusú páncélautó (Orkán)
Mivel a besenyők nyomasztóan közel járőröztek a határaikhoz, a pusztavadászok a passzív védelmi vonalukon kívül egy páncélozott harcjárműtípus szolgálatba állítására kényszerülnek. A projekt a várható rendszeresítés évéről a 34-es számot kapta.

A járművet Bánáti Viktória tervezte. A típus legjellegzetesebb vonásai az alábbiak: 2033 decemberéig ugyan csak a tervrajzok készültek el, de a projekt iránt a Kaganátus is érdeklődött.
 * a jármű egy páncélautó, de gumikerekek helyett lánctalp-tagokból és rugózatból összeállított "lánckerekeket" kapott;
 * 4x6-os meghajtású, emellett görgők segítik a terepi haladást;
 * páncélzata kiemelkedő, a Budapesten rekedt Marder és BTR-80 típusú csapatszállítók, valamint a Ferencvárosi pályaudvaron lévő T-55-ös harckocsik haslemezéből kerülnek a tervek szerint kialakításra;
 * erőforrása fagázos üzemű - beindítása ugyan meglehetősen időigényes, de az üzemanyagul szolgáló faanyag igen könnyen beszerezhető.